На основу члана 77. Закона о приватизацији, („Службени гласник РС“, бр.83/2014, 46/2015,112/2015 и 20/2016), члана 67.став 4.тачка 3. Закона о пореском поступку и пореској администрацији („Службени гласник РС“, бр.80/2002,...,и 30/18), Закључка Владе Републике Србије 05 Број.023-4235/2019-3 од 9.маја 2019. године и члана 37. Статута Града Ниша („Службени лист Града Ниша“, бр.88/2008 и 143/2016), Скупштина Града Ниша на седници одржаној \_\_\_\_\_\_\_\_2019.године, донела је

**OДЛУКУ**

**О КОНВЕРЗИЈИ ПОТРАЖИВАЊА ПРЕМА СУБЈЕКТУ ПРИВАТИЗАЦИЈЕ „СИМПО“ АД ВРАЊЕ ДОСПЕЛИХ У ПЕРИОДУ ОД 01.01.2018. ДО 09.05.2019.ГОДИНЕ ПО ОСНОВУ НЕИЗМИРЕНИХ ИЗВОРНИХ И УСТУПЉЕНИХ ЈАВНИХ ПРИХОДА ГРАДА НИША У ТРАЈНИ УЛОГ У КАПИТАЛУ ПРИВРЕДНОГ ДРУШТВА**

Члан 1.

 Потрaживања Града Ниша, настала по основу неизмирених изворних јавних прихода, привредног друштва „СИМПО“ АД Врање, ПИБ: 100549457, у укупном износу од 1.982.233,27 динара доспела у периоду од 01.01.2018. до 09.05.2019.године са обрачунатом каматом до 09.05.2019.године, конвертују се у капитал привредног друштва, и то:

* Порез на имовину обвезника који воде пословне књиге у износу од 1.665.088,31 динара;
* Локална комунална такса за истицање фирме на пословном простору у износу од 199.746,19 динара,
* Комунална такса за коришћење рекламних паноа у износу од 57.777,57 динара,
* Увећање пореског дуга у поступку принудне наплате у износу од 59.621,20 динара.

Члан 2.

Даје се сагласност да се потрaживања Града Ниша, настала по основу неизмирених уступљених јавних прихода, привредног друштва „СИМПО“ АД Врање, ПИБ: 100549457, у укупном износу од 1.135.709,93 динара доспела у периоду од 01.01.2018. године до 09. маја 2019.године са обрачунатом каматом до 09.05.2019.године, конвертују у капитал привредног друштва, и то:

* Порез на зараде (укључујући порез на зараде у оквиру рачуна обједињене наплате пореза и доприноса) – у износу од 1.135.709,93 динара.

Члан 3.

 Конверзија потраживања доспелих на дан 09. мај 2019.године у трајни улог Града Ниша у капиталу привредног друштва „СИМПО“ АД Врање, по основу неизмирених изворних и уступљених јавних прихода, спроводи се као мера реализације усвојеног и правоснажног Унапред припремљеног плана реорганизације привредног друштва.

Члан 4.

 Одлуку објавити у „Службеном листу Града Ниша“.

Број:\_\_\_\_\_\_\_\_\_

У Нишу, дана \_\_\_\_\_\_\_\_2019.године

**СКУПШТИНА ГРАДА НИША**

 **ПРЕДСЕДНИК**

 Мр. Раде Рајковић

ОБРАЗЛОЖЕЊЕ

 Правни основ за доношење ове одлуке садржан је у члану 77. Закона о приватизацији по коме се може спровести конверзија потраживања поверилаца у трајни улог субјекта приватизације, ако Влада Републике Србије донесе Одлуку о конверзији потраживања у трајни улог субјекта приватизације, продајом капитала или стратешким партнерством путем докапитализације или као мера Унапред припремљеног плана реорганизације у складу са законом којим се уређује стечај. Чланом 78. Закона о приватизацији предвиђено је да надлежни орган субјекта приватизације доноси одлуку о конверзији потраживања поверилаца у трајни улог, капитал субјекта приватизације.

 Влада Републике Србије је Закључком 05 бр.023-4235/2019-3 од 09.05.2019. године у тачки 2. наложила државним повериоцима да конвертују своја потраживања према субјекту приватизације у капитал привредног друштва, док је тачком 7. наложила надлежним органима јединице локалне самоуправе да донесу одлуку да се потраживања према друштву по основу јавних прихода који су уступљени приходи јединица локалне самоуправе, која су настала у периоду од 01.јануара 2018. године до дана доношења закључка (09. мај 2019. године), које ће бити утврђено Записником Министарства финансија Пореске управе- Центра за велике пореске обвезнике са каматом до дана доношења Закључка (09. мај 2019. године), конвертују у удео локалне самоуправе у капиталу друштва.

 Укупан усаглашени порески дуг субјекта приватизације „СИМПО“ АД Врање, ПИБ: 100549457, по основу изворних и уступљених прихода који се односи на Град Ниш, са стањем на дан 09.05.2019.године, са обрачунатом каматом до 09.05.2019.године, ког датума је донет Закључак Владе РС 05 бр.023-4235/2019-3 износи 3.117.943,20 динара и он је предмет конверзије сходно тачки 7. Закључка Владе Републике Србије.

 Како локалној самоуправи припада део пореза на зараде који се плаћа према пребивалишту запосленог, у циљу конверзије потраживања по том основу, у складу са препоруком датом у наведеном закључку, неоходна је сагласност органа локалне самоуправе.

 У вези напред наведеног, поштујући налог Владе РС дату Закључком 05 бр.023-4235/2019-3 од 09.05.2019. године, предлаже се да Скупштина Града Ниша донесе одлуку као у прилогу.

ГРАДСКА УПРАВА ГРАДА НИША

Секретаријат за локалну пореску администрацију

 СЕКРЕТАР,

 Нина Илић